Jičín
Jičín (němsce Gitschin) je město na sewjeru Čěskeje a sydło Jičínskeho wokrjesa. Leži při rěčce Cidlinje něhdźe 85 kilometrow sewjerowuchodnje Prahi a połsta kilometrow juhowuchodnje Libereca při kromje „Čěskeho raja“. Město ma něhdźe 16.000 wobydlerjow.
Historiski centrum města steji jako planowe město ze 16. lětstotka pod pomnikoškitom.
Stawizny[wobdźěłać | žórłowy tekst wobdźěłać]
Sydlišćo załoži so prawdźepodobnje kónc 12. lětstotka. Prěnjotna wjes ležeše pod hrodom Velišom na městnje dźensnišeje gmejny Staré Místo, bu pak pozdźišo bóle do sewjera přepołožene na stejišćo při wikowanskim puću mjez Hradecom a Žitawu. Jičín bě tehdy we wobsydstwje čěskeje króny a naspomni so prěni raz pisomnje we wopismje kralowny Guty dnja 1. awgusta 1293. W lěće 1302 dósta měšćanske prawa.
Za čas Třicećilětneje wójny knježeše wot 1621 hač do swojeje smjerće w lěće 1634 hrabja Wallenstein nad Jičínom, kiž chcyše město po italskim přikładźe wutwarić k rezidencnemu městu swojeho wójwodstwa Friedland. Po smjerći Wallensteina so tute plany wjace njesćěhowachu.
Po rozpadźe Habsburgskeje monarchije słušeše Jičín wot 1918 k Čěskosłowakskej. Po Mnichowskim zrěčenju 1938 bu jako dźěl Sudetskeho kraja wot Němskeje wobsadźeny a přińdźe 1945 znowa k čěskosłowakskemu statej.
ces_Latn ces_Latn ces_Latn pol_Latn szl_Latn szl_Latn szl_Latn